आज पूरी मानवता के अस्तित्व पर संकट है।गरीबी,कुपोषण,युध्द के स्त्री और बच्चे पहले निरपराध शिकार है।सत्तायें बदलती है उनकी पूरी दुनिया बदल जाती है।जंगल कानून बदलता है उनके चुल्हे की आग बुझ जाती है।लकडी बीनने जंगल जाती औरत को जंगलात का आदमी रोकता है तब बकौल नरेन्दर सिंह नेगी कहती है तेरो तन भी सरकारी तेरो मन भी सरकारी तू का जाने पीर हमारी..एक बीमार समाज में जिस तरह गरीब स्त्री का सौन्दर्य उसके लिए अभिशाप बन जाता है वैसे ही खनिजों से भरपूर ईलाके वहां के लोगों के लिए हो गये है। जबरदस्ती स्थानीय लोंगों को खदेड कर,उजाड कर विकास हो रहा है।बडे बांधों से कौन सिंचिंत हो रहा है इस पर तो बहस है लेकिन कितने लोग प्यासे रहने के लिए अभिशप्त हो गये उनका नाम नहीं।स्त्री लेखन कैसे इन प्रश्नों से दूर रह सकता है।वह इस उलझे समाज की विकृतियों को कैसे नही कहेगा।बडे विशालकाय शहरों में हजारों रूपये खर्च करके लडकी को कोख में मारने वाले समाज को कैसे छोड़ देगा।